呢種機制有陣時會俾設計師用嚟確保玩家唔會攞到啲令隻遊戲易得滯嘅道具－例如有隻 MMORPG，等級去到 50 嘅玩家會得到把好勁嘅劍，而呢把劍如果由一個等級 2 嘅玩家持有，會幫佢打低正常嚟講要去到等級 20 先打得低嘅敵人（破壞隻遊戲嘅正常流程）於是設計師就用綁定機制，唔俾高等級玩家將呢把劍傳俾朋友，令低等級嘅玩家焗住要乖乖哋跟正常流程玩。